text: Líder sýrskych povstalcov, ktorí cez víkend zvrhli režim dlhoročného prezidenta Bašára Asada, vyzval Sýrčanov, aby vyšli do ulíc a oslavovali “víťazstvo požehnanej revolúcie”.
  12:47Pri útoku Izraela na poštu v utečeneckom tábore Nusajrát, kde sa ukrývali obyvatelia Pásma Gazy, zahynulo najmenej 30 Palestínčanov a 50 ďalších utrpelo zranenia, uviedli zdravotníci. Podľa vyjadrenia izraelskej armády sa útok zameriaval na vysokopostaveného člena organizácie Palestínsky islamský džihád, ktorý velil útokom na izraelských civilistov i vojakov.
  12:41S blížiacimi sa Vianocami si vojvodinskí Slováci pripomínajú zvyky aj na Luciu. Jedným zo špecifík je, podľa etnológa Mariana Pavlovova, výroba Luciinej stoličky.
  12:04Pôdohospodárska platobná agentúra aktualizovala znenie výzvy 52/PRV/2022. Pôvodná alokácia Živočíšna výroba bola zo 127.023.718 eur zvýšená na 138.761.761 eur. PPA tak vďaka tomuto rozhodnutiu môže podporiť ďalších žiadateľov, ktorých žiadosti mali po vyhodnotení 90 bodov.
  12:03Kremeľ privítal postoj novozvoleného prezidenta USA Donalda Trumpa, ktorý kritizoval ukrajinské útoky pomocou amerických rakiet na ciele hlboko v ruskom území. Tento postoj je podľa hovorcu Kremľa Dmitrija Peskova v súlade s pozíciou ruskej vlády.
  11:45Mestské zastupiteľstvo (MsZ) v Hlohovci schválilo na štvrtkovom (12. 12.) zasadnutí návrh rozpočtu mesta na rok 2025, upravený poslaneckým pozmeňovacím návrhom. Mesto by malo hospodáriť s celkovými príjmami 33,5 milióna eur. Počíta sa s prebytkom rozpočtu na úrovni takmer 16 000 eur. Primátor mesta Ivan Baranovič avizoval, že sa najskôr podrobne oboznámi s obsahom pozmeňovacieho návrhu a keď bude všetko v poriadku, nemá problém schválený rozpočet podpísať.
  11:42Útočník Trevor Zegras bude zámorskému hokejovému tímu NHL Anaheim Ducks chýbať šesť týždňov po tom, ako sa podrobil operácii roztrhnutého menisku v pravom kolene.
  Čítať viac | 11:37Ruskí poslanci majú v úmysle ešte viac sprísniť pravidlá pre “zahraničných agentov”. Podľa novely zákona budú musieť takto označené osoby dokladovať viaceré druhy príjmov na špeciálnom rubľovom účte. Informoval predseda Štátnej dumy Vjačeslav Volodin.
  11:20Cyklokoalícia kritizuje avizované zvyšovanie cestovného v mestskej hromadnej doprave od marca 2025. Podotýka, že Bratislava týmto krokom ide proti vlastným cieľom v oblasti dopravy. Poukazuje napríklad na to, že mesačný cestovný lístok bude drahší ako ročná parkovacia karta.
  Čítať viac | 11:17Vstup Rumunska do schengenského priestoru bude veľkou úľavou aj pre maďarskú políciu, pretože už nebude potrebné posielať policajtov na maďarsko-rumunskú hranicu. Povedal to v pravidelnom rozhovore pre verejnoprávny rozhlas Kossuth Rádió predseda maďarskej vlády Viktor Orbán.
  11:10Inflácia na Slovensku by v decembri mala mierne zrýchliť. Uviedol to Ľubomír Koršňák, analytik UniCredit Bank, v komentári k údajom o novembrových spotrebiteľských cenách, ktoré zverejnil Štatistický úrad SR.
  11:09Bývalý poľský predseda vlády Mateusz Morawiecki v januári nahradí taliansku premiérku Giorgiu Meloniovú vo funkcii predsedu euroskeptickej Strany európskych konzervatívcov a reformistov.
  11:07Vianočné špeciality, hudobné pásmo a originálne výrobky ponúkne premiérový ročník podujatia Remeselné Vianoce. Považské múzeum ho organizuje 14. a 15. decembra od 10.00 do 18.00 h v renesančných priestoroch Sobášneho paláca v Bytči.
  Čítať viac | 11:07Bývalý futbalový reprezentant Li Tchie dostal 20-ročný trest odňatia slobody za korupciu. Štyridsaťsedemročný Číňan pôsobil počas hráčskej kariéry v Evertone a neskôr viedol národné mužstvo ako tréner.
  Čítať viac | 11:00Čínsky minister zahraničných vecí Wang I pri stretnutí so svojím egyptským náprotivkom Badrom Abdelattym vyjadril “hlboké znepokojenie” zo situácie v Sýrii. Obaja zároveň súhlasia, že obe krajiny by mali podporovať mier a rokovania s cieľom dosiahnuť stabilitu na Blízkom východe.
  10:49Sociálna poisťovňa pripravila pre seniorov novú kalkulačku, pomocou ktorej zistia, ako sa im od 1. januára budúceho roka zvýši dôchodok.
  10:39Česko od začiatku ruskej invázie na Ukrajinu vo februári 2022 darovalo Kyjevu vojenský materiál v hodnote 7,3 miliardy korún (viac ako 290 miliónov eur) a podieľalo sa na dodávkach materiálu za viac ako tri miliardy dolárov (viac než 2,8 miliardy eur). Na bilančnej tlačovej konferencii povedala česká ministerka obrany Jana Černochová.
  10:37Nepokoje spôsobené stanným právom, ktoré minulý týždeň vyhlásil prezident Jun Sok-jol, spôsobili “vážne škody” juhokórejskej diplomacii. Uviedol minister zahraničných vecí Čo Tche-jol na vypočutí v parlamente.
  10:36Basketbalisti Bostonu Celtics sa dokázali vyrovnať s absenciou Jaysona Tatuma a zvíťazili v zámorskej NBA nad Detroitom Pistons 123:99.
  Payton Pritchard zaznamenal 27 bodov, 10 asistencií a premenil sedem trojok. Boston zdolal Detroit dvanástykrát za sebou.
  Čítať viac | 10:18Bývalý francúzsky minister zahraničných vecí Jean-Yves Le Drian podľa svojich slov odmietol ponuku na post nového predsedu vlády.
  10:03Požiar v zariadení pre seniorov v jordánskej metropole Ammán si vyžiadal šesť obetí a ďalších 60 ľudí utrpelo zranenia, oznámili tamojšie médiá.
  10:02Izraelský minister obrany Jisrael Kac nariadil armáde, aby sa pripravila zotrvať na vrchu Hermon aj počas nadchádzajúcej zimy. Nachádza sa už mimo doteraz Izraelom okupovaného územia na Golanských výšinách a má vysokú strategickú hodnotu. Izrael Hermon obsadil, krátko po páde režimu prezidenta Bašára Asada.
  10:01Si Ťin-pching neprijal Trumpovo osobné pozvanie , aby sa zúčastnil na jeho inaugurácii vo Washingtone, uviedla televízia CBS News s odvolaním sa na svoje zdroje.
  Očakáva sa, že čínsky veľvyslanec a jeho manželka sa na podujatí zúčastnia, ako to zvyčajne robia. Môžu sa k nim pripojiť ďalší predstavitelia Pekingu.
  „Siovo pozvanie, ktoré bolo vyslovené mimo oficiálnych diplomatických kanálov, prekvapilo Peking aj spojencov USA. Čínski predstavitelia, zvyknutí na prísny protokol a dobre si vedomí dynamiky moci medzi USA a Čínou, zostali prekvapení Trumpovými zámermi,“ napísala publikácia.
  10:00Hlohovskí poslanci rozhodli o vystúpení mesta Hlohovec zo Združenia miest a obcí Slovenska (ZMOS). Zároveň na štvrtkovom (12. 12.) zasadnutí mestského zastupiteľstva schválili vstup Hlohovca do Únie miest Slovenska (ÚMS).
  Čítať viac | 09:54Spotrebiteľské ceny sledovaných pohonných látok boli počas 49. týždňa, v úvode decembra, na zostupe. Prémiový 98-oktánový benzín bol najlacnejší za posledných deväť týždňov, obľúbený 95-oktánový benzín sa priblížil hodnotám z polovice novembra. Cena najpredávanejšej motorovej nafty dosiahla trojtýždňové minimum.